Tervetuloa ohjelmaan. Mun nimi on Ina Litma, -
ja tänään meillä on aiheena rukous.
Jumala on kutsunut meidät elävään ja läheiseen suhteeseen kanssaan.
Se on vuorovaikutuksellinen suhde Isän kanssa.
Siinä me saadaan kuulla Isän ääni ja ajatuksensa meitä kohtaan -
ja me saadaan tietämällä tietää, -
että mitä me puhutaan ylös taivaaseen, Isä kuulee sen.
Jumala haluaa ottaa meidät mukaan kaikkiin niihin suunnitelmiin, -
mitä Hänellä on koko meidän maan ja ihmiskunnan varalle.
Hän haluaa lisätä meille ymmärrystä siitä, mikä Hänen tahtonsa on.
Ja ne suunnitelmat, joita Hänellä on meitä kohtaan, -
Hän haluaa puhua niistä.
Hän haluaa meidän olevan niissä mukana.
Jeesuksen veren kautta meillä on pääsy kaikkeinpyhimpään, Isän tykö.
Silloin, kun me eletään läpinäkyvyyssuhteessa, -
silloin kun meillä ei ole mitään salattavaa Isältä, -
meillä on pääsy Isän valtaistuimen eteen.
Siellä me saadaan kuulla Hänen äänensä ja tuntea sydämensä.
Siellä kaikkeinpyhimmässä Jumala puhuu meille.
Hän kertoo, mitä Hänen ajatuksissaan on.
Meidän rooliksi jää oppia kuuntelemaan Isän ääntä.
Mitä se meiltä edellyttää, että me kuullaan Hänen äänensä?
Nykypäivänä voi olla aika haastavaa hiljentyä Isän eteen.
Hiljentyä yksinäisyyteen kuuntelemaan Jumalaa.
Meillä on monia ajatuksia siitä, mitä me halutaan Jumalan tekevän -
ja missä me itse halutaa olla mukana.
Toisaalta tää yhteiskunta aiheuttaa meille erilaisia häiriötekijöitä.
Mutta Jumala haluaa kasvattaa meitä, että me opittais -
laittaan meidän oman sydämen aiheet hetkeksi sivuun, -
tietäen, että Jumala tuntee meidän rukoukset ennen kuin anommekaan, -
ja oppia kuuntelemaan Hänen ajatuksiaan.
Silloin kun me päästään siihen suhteeseen Jumalan kanssa, -
että ollaan Hänen edessä ja kuullaan Häntä, -
me päästään Hänen jumalallisesta luonnostaan osalliseksi.
Silloin kun Jumala puhuu meille, -
Hän puhuu asioita jotakin tarkoitusta varten.
Sitä varten, että kun me kuullaan Hänen äänensä, -
niin me myös tehdään Hänen tahtonsa mukaan.
Kasvetaan kuuliaisuuteen ja rohkeuteen Jumalan edessä.
Rohkeuteen olla Jeesuksen seuraajia -
ja Sanan tekijöitä, ei ainoastaan Sanan kuulijoita.
Mitä tää käytännössä tarkoittaa?
Ensinnäkin, esirukoilijan kutsu on tarkoitettu meille kaikille.
Jokainen on kutsuttu olemaan Jumalan edessä, -
eturivissä kuulemassa Hänen äänensä.
Esirukoilijan kutsu on eturivin paikka -
taistelussa Jumalan valtakunnan tulemisen puolesta.
Siihen Jumala kutsuu meistä ihan jokaista.
Monesti meidän käsitys esirukoilijan kutsusta on, -
että ollaan yksinäisyydessä nuttura kireällä, mutta se ei ole sitä.
Se on mitä jännittävin paikka saada ensimmäisenä kuulla, -
mitä Isällä on suunnitteilla.
Käytännössä Jeesus kutsuu meitä kammioon -
rukoilemaan Isää Hänen edessään.
Matteuksen evankeliumin luvussa 6 ja jakeessa 6 -
Jeesus sanoo näin:
Tää on ihmeellinen lupaus siitä, että kun me mennään Isän eteen, -
Isä kuulee meitä ja palkitsee meidät myöskin.
Mikä tää kammio sitten käytännössä on?
Mikä tahansa paikka, jossa on rauha, lepo eikä häiriötekijöitä.
Isä haluaa ja ansaitsee meidän täysin jakamattoman huomion.
Ilman kännyköitä ja tietokoneita, -
ilman mitään tästä maailmasta tulevia häiriötekijöitä.
Hän haluaa, että me annetaan omaa aikaamme Hänelle.
Ei ole mitään suurempaa uhria, mitä Jumalalle voidaan antaa.
Ei ole mitään tekoa, joka miellyttäisi Jumalaa yhtä paljon -
kuin se, että me halutaan viettää Hänen kanssa aikaa kahden kesken.
Se salainen paikka ei ole tylsä paikka ollenkaan, -
vaan paikka, jossa Jumala opettaa itse meitä Pyhän Henkensä kautta.
Johanneksen evankeliumi 14:26:
Pyhä Henki on voimallinen opettamaan meitä - ihan jokaista.
Ei ainoastaan harvoja valittuja, vaan jokaista meistä.
Sen lisäksi, että me mennään sinne kammioon, -
Jumala haluaa kasvattaa meitä siinä, -
että opitaan jättämään omat murheet ja huolet Isän luotettaviin käsiin -
ja opitaan kuuntelemaan, mitä Isän sydämellä on meille.
Joskus omilla rukouslistoilla on oma paikkansa.
Mutta jos me halutaan kasvaa suhteessa Jumalaan, -
meidän tulee kasvaa oman sydämen aiheiden rukoilijoista -
niiksi, jotka rukoileekin Isän sydämen aiheita -
tähän maailmaan todeksi, Hengessä.
Silloin kun me päästään siihen tilaan...
täysi-ikäisyyteen rukouksessa, joka on kasvuprosessi, -
että me kuullaan Hänen äänensä ja sydämensä ajatukset, -
silloin me saadaan tulla yhdeksi Isän sydämen kanssa.
Rukous on voimallinen ase. Se liikuttaa Jumalan kättä.
Ja Jumala on jostain ihmeellisestä syystä valinnut toimia -
meidän rukousten kautta. Ei ole mitään niin isoa asiaa, -
johon Jumala ei olis voimallinen vaikuttamaan, kun me pyydetään.
Raamatussa sanotaan (Ps 2:8): "Ano minulta, niin minä annan -
kansakunnat sinun perinnöksesi ja maan ääret sinun omiksesi."
Jumala on voimallinen liikuttamaan kansakuntia meidän rukousten kautta.
Jumala sanoo: Anokaa, kiittäkää, pyytäkää.
Se on ihan Jumalan tahdon mukaista ja niin meidän tulee toimiakin.
Mutta lisäksi Hän haluaa, että me edistytään joka hetki uskossa.
Myös rukouselämässä sellaisiksi, -
jotka ei ainoastaan ano ja pyydä, vaan sellaisiksi, -
jotka kuulee Hänen äänensä ja on Hengessä valmistamassa tietä -
Sanan lupausten pohjalta Jeesuksen paluulle.
Julistamassa Hänen lupauksiaan Hänen sydämeltään tähän maahan.
Myös meidän omaan ja perheiden elämään.
Jumala on voimallinen vastaamaan meidän rukouksiin.
Hän haluaa opettaa ja kasvattaa meitä.
Luota siihen, että Pyhä Henki on voimallinen opettamaan sua.
Tule Jumalan eteen kuuntelemaan Häntä.
Rukoillaan tähän lopuksi vielä, -
että Jumala antaa meille voimaa ja kestäväisyyttä rukouksessa.
Kiitos rakas Taivaan Isä siitä, että Sun tahtosi on, -
että me kasvetaan Sun tuntemisessa. Että meidän ymmärrys lisääntyy.
Että me saadaan ilmestyksen ja viisauden henki Sinun tuntemisessa.
Mä anon, että Sä kasvatat meitä rukoilemaan -
Sun mielen mukaisia asioita. Tuntemaan Sun sydämesi.
Tulemaan rukoilijoiksi, jotka palvoo Isää Hengessä ja Totuudessa.
Sillä ei ole mitään suurempaa kuin tuntea elävä Jumala -
ja elää vuorovaikutuksessa Sun kanssa.
Isä, me halutaan olla mukana Sun suunnitelmissa tän kansan keskellä.
Ja perheittemme keskellä meidän omassa elämässä.
Kiitos Isä, että Sä oot voimallinen tekemään kaiken työn, -
ja saattamaan sen työn päätökseen, jonka olet meissä aloittanut.
Jeesuksen nimessä. Aamen.
Tekstitys: Johanna Holmström